nahid-hub/BLUGE-bengali-wikipedia-section-title-prediction huggingface dataset:
প্রায় ৫৫ একর জমিতে বিশ্ববিদ্যালয়ের যাত্রা শুরু হয়। বিশ্ববিদ্যালয়ের অবকাঠামো নির্মাণের জন্য ২০০৯ সালের ২৪ নভেম্বর একনেকে ৯১ কোটি টাকার একটি প্রকল্প পাশ হয়। অবকাঠামোর মধ্যে রয়েছে একাডেমিক ভবন,তিনটি ছাত্র হল, দুইটি ছাত্রী হল, প্রশাসনিক ভবন, লাইব্রেরি ভবন, ক্যাফেটারিয়া, মসজিদ,মন্দির, ভিসির বাসভবন, শিক্ষক-কর্মকর্তাদের জন্য দুইটি ডরমিটরি, কর্মচারীদের কোয়ার্টার, পানি শোধনাগার, সীমানা প্রাচীর ইত্যাদি। শিক্ষা প্রকৌশল দপ্তরের তত্ত্বাবধানে এসব অবকাঠামোর নির্মাণকাজ শেষ হয়।

বর্তমানে ছাত্রদের ৫০০ আসন বিশিষ্ট ০৩টি এবং ছাত্রীদের ২৫০ আসন বিশিষ্ট দুটি হলে ছাত্র-ছাত্রীদের আবাসনের ব্যবস্থা রয়েছে। কর্তৃপক্ষ তিনটি হল, একাডেমিক ভবন ও লাইব্রেরি ভবনের নামকরণ করেছে। হল পাঁচটির নাম যথাক্রমে "স্বাধীনতা দিবস হল", "বিজয় দিবস হল" "শেখ রাসেল"এবং "বঙ্গমাতা শেখ ফজিলাতুন্নেছা মুজিব হল।" "শেখ রেহেনা" একাডেমিক ভবনের নাম- আচার্য জগদীশ চন্দ্র বসু একাডেমিক ভবন এবং লাইব্রেরি ভবনের নাম- একুশে ফেব্রুয়ারি লাইব্রেরি ভবন করা হয়েছে। পাশাপাশি শিক্ষক-কর্মকর্তাদের দুইটি ডরমিটরি, ৩য় ও ৪র্থ শ্রেণীর কর্মচারী কোয়ার্টার, লাইব্রেরি ভবন, ভাইস-চ্যান্সেলরের বাসভবন, কেন্দ্রীয় ক্যাফেটারিয়া, সীমানা প্রাচীর এবং প্রশাসনিক ভবনের নির্মাণ কাজও শেষ হয়েছে। বিশ্ববিদ্যালয় ক্যাম্পাসে সুপেয় পানি সরবরাহের জন্য একটি পানি শোধনাগার নির্মাণ সম্পন্ন হয়েছে। বিশ্ববিদ্যালয় ক্যাম্পাসে একটি কেন্দ্রীয় মসজিদ রয়েছে।

ছাত্র-ছাত্রীদের যাতায়াতের সুবিধার্থে ১২টি বাসের ব্যবস্থা করা হয়েছে। অগ্রণী ব্যাংক লিমিটেড ও স্ট্যান্ডার্ড ব্যাংক লিমিটেড-এর পক্ষ থেকে বাস ২টি বিশ্ববিদ্যালয় কর্তৃপক্ষের কাছে হস্তান্তর করা হয়েছে।

ছাত্র-ছাত্রীদের উন্নত শিক্ষা নিশ্চিত করার জন্য প্রতিষ্ঠা করা হয়েছে আধুনিক ল্যাবরেটরি । দেওয়া হয়েছে দ্রুত গতির ইন্টারনেট (ব্রডব্যান্ড ও ওয়াই ফাই) সংযোগ। এছাড়া শিক্ষার্থীদের ইংরেজি ভাষায় দক্ষ করতে গড়ে তোলা হয়েছে ইংলিশ ল্যাংগুয়েজ ল্যাব।

বিশ্ববিদ্যালয়ের অন্যান্য অবকাঠামো নির্মাণের জন্য সম্প্রতি একনেকের সভায় ১০৫ কোটি টাকার অধিকতর উন্নয়ন প্রকল্প প্রস্তাব অনুমোদন করেছে। প্রকল্প বাস্তবায়নের মেয়াদ ২০১৪ থেকে ২০১৭ সাল পর্যন্ত। ডিপিপিতে অন্তর্ভুক্ত অবকাঠামোর মধ্যে রয়েছে একাডেমিক ভবন-২, ছাত্র ও ছাত্রীদের ২টি হল, শিক্ষক-কর্মকর্তাদের আবাসিক ভবন, কর্মচারীদের কোয়ার্টার, বঙ্গবন্ধুর মুরাল, মেইন গেট, অডিটোরিয়াম, লাইব্রেরি ভবনের সম্প্রসারণ, দৃষ্টিনন্দন জলাধার, জিমনেশিয়াম নির্মাণ, পুকুর খনন ইত্যাদি।

সঠিক অনুচ্ছেদ শিরোনাম কোনটি?
titleA. ইতিহাস
titleB. ক্যাম্পাস
titleC. ভর্তি কার্যক্রম
titleD. সামাজিক ও সাংস্কৃতিক কর্মকাণ্ড
উত্তর: titleB
গেয়র্গ ওম ১৭৮৯ সালে এরলাঙেন, জার্মানিতে এক প্রোটেস্ট্যান্ট পরিবারে জন্মগ্রহণ করেন। তার পিতা ইয়োহান ভল্‌ফগাং ওম ছিলেন একজন তালামিস্ত্রি এবং মাতা মারিয়া এলিজাবেথ বেক ছিলেন এরলাঙেনের একজন দর্জির মেয়ে। গেয়র্গের পিতামাতা শিক্ষিত ছিলেন না, কিন্তু তার পিতা নিজ উদ্যোগে পড়াশুনা করেন এবং তার সন্তানদের পাঠদান করেন। গেয়র্গের সাত ভাইবোনের মধ্যে মাত্র তিনজন প্রাপ্ত বয়স পর্যন্ত বেঁচে ছিলেন। তারা হলেন গেয়র্গ সিমোন ওম, তার ছোট ভাই গণিতবিদ মার্টিন ওম এবং তার বোন এলিজাবেথ বারবারা। গেয়র্গের দশ বছর বয়সে তার মা মারা যান।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. মৃত্যু
titleC. শিক্ষাজীবন
titleD. জীবনী
উত্তর: titleA
কিশোরী থাকাবস্থায় বাঙালী সাংবাদিক ও চলচ্চিত্র পরিচালক অজয় বিশ্বাসের সাথে স্বল্পকালীন বৈবাহিক সম্পর্কে জড়িয়ে পড়েন তিনি। কিন্তু অল্পকিছুদিন পরই তাদের মধ্যকার সম্পর্ক ভেঙ্গে যায়। পরবর্তীকালে প্রখ্যাত ভারতীয় চলচ্চিত্র পরিচালক, কবি ও গীতিকার গুলজারের সাথে দ্বিতীয়বারের মতো বৈবাহিক সম্পর্ক স্থাপন করেন। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তারা বিবাহ-বিচ্ছেদবিহীন অবস্থায় দিনাতিপাত করতে থাকেন। বাবার কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া'র ন্যায় চলচ্চিত্র পরিচালনায় অগ্রসর হয়। ২০০৪ সালে নিজ পিতার আত্মজীবনীমূলক গ্রন্থ প্রকাশ করেন।

একসময় রাখী মুম্বইয়ের খর এলাকার সরোজিনী রোডের নিজ বাংলো মুক্তাঙ্গনে বসবাস করতে থাকেন। এরপর বাংলাটি বিক্রয় করে কাছাকাছি একই নামের এক সুউচ্চ ভবনে অবস্থান করছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. সম্মাননা
titleC. শৈশবকাল
titleD. ব্যক্তিগত জীবন
উত্তর: titleD
২০০৮ সালে ১৬ বছর বয়সী সোন হুং মিন দোংবাক হাই স্কুল ছেড়ে হ্যামবার্গার একাডেমিতে যোগ দেয়। ২০০৯-১০ মৌসুমে তিনি হ্যামবার্গারের হয়ে ৬ ম্যাচে ১ গোল করেন। 

২০১০-১১ প্রাক-মৌসুমে তিনি দলের হয়ে ৯ গোল করেন এবং প্রথম ক্লাবের সাথে অফিশিয়াল চুক্তি করেন। আগস্টে চেলসির বিপক্ষে গোলের পর পায়ের ইনজুরির জন্য ২ মাস খেলার বাইরে চলে যান। ২০১০ সালের ৩০ অক্টোবরে ফিরে এফসি কোণের বিপক্ষে প্রথম লিগ গোল করেন। সোন ২০১৪ সাল পর্যন্ত ক্লাবের সাথে চুক্তিবদ্ধ হয়। ২০১০-১১ মৌসুমে সব টুর্নামেন্টে ১৪ ম্যাচ খেলে ৩ গোল করেন। ২০১১-১২ মৌসুমে জ্বরের জন্য প্রথম ম্যাচ খেলতে পারেনি, তবে পরবর্তী ৩ ম্যাচে ২ গোল করেন। সেই মৌসুমে তিনি ক্লাবের হয়ে ৩০ ম্যাচে ৫ গোল করেন।

২০১২-১৩ মৌসুমে ৯ ফ্রেবুয়ারিতে সোন বুরুশিয়া ডর্ট্মুন্ডের বিপক্ষে জোড়া গোল করেন, ম্যাচটিতে হ্যামবার্গার ৪-১ গোলে জয়লাভ করে। ডর্ট্মুন্ডের বিপক্ষে চমৎকার পার্ফমেন্সের সুবাদে "বি ফার্মার" উপাধী পান। ১৪ এপ্রিলে সনের জোড়া গোলে মেইঞ্জ ০৫ এর বিপক্ষে ২-১ গোলে জ্যলাভ করে হ্যামবার্গার। তিনি ৩৪ ম্যাচে ১২ গোল করে মৌসুম শেষ করে।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্যারিয়ার
titleB. হ্যামবার্গার
titleC. ২০১৫-১৬ মৌসুম
titleD. ক্লাব ক্যারিয়ার
উত্তর: titleB
সিনকোনা গণের বিভিন্ন গাছের ছাল বিভিন্ন ধরনের অ্যালক্যালয়েডের উৎস হিসেবে কাজ করে। এর মধ্যে সবথেকে পরিচিত রূপ হচ্ছে কুইনিন। একটি এন্টিপাইরেটি (জ্বরনাশক) উপাদান যা বিশেষ করে ম্যালেরিয়া চিকিৎসায় ব্যবহার করা হয়। সিনকোনা অ্যালক্যালয়েডসে থাকেঃ
অজৈব রসায়নে অসম্পৃক্ত সংশ্লেষনে এগুলোকে অজৈব প্রভাবক হিসেবে ব্যবহার করা হয়।
সঠিক অনুচ্ছেদ শিরোনাম কোনটি?
titleA. বর্ণনা
titleB. সিনকোনা অ্যালক্যালয়েড
titleC. ঔষধী ব্যবহার
titleD. রসায়ন
উত্তর: titleB
তাত্ত্বিক পদার্থবিজ্ঞানে গবেষণাকে প্রভাবিত করার পাশাপাশি স্ট্রিং থিওরিটি বিশুদ্ধ গণিতের বেশ কয়েকটি উন্নয়নকে অনুপ্রাণিত করেছে। তাত্ত্বিক পদার্থবিজ্ঞানে অনেক উন্নয়নশীল ধারণাগুলির মতো, স্ট্রিং থিওরিটি বর্তমানে একটি গাণিতিকভাবে কঠোর গঠন করে না যার মধ্যে তার সমস্ত ধারণার সঠিকভাবে সংজ্ঞায়িত করা যেতে পারে। ফলস্বরূপ, পদার্থবিজ্ঞানীরা স্ট্রিং থিওরি অধ্যয়ন করে যা প্রায়ই তত্ত্বগতভাবে বিভিন্ন গাণিতিক কাঠামোর মধ্যে সম্পর্কের ধারণাগুলি বোঝানোর জন্য শারীরিক অন্তর্দৃষ্টি দ্বারা পরিচালিত হয় যা তত্ত্বের বিভিন্ন অংশগুলিকে ফরম্যাট করার জন্য ব্যবহৃত হয়। এই অনুমানগুলি পরে গণিতজ্ঞ দ্বারা প্রমাণিত হয়, এবং এইভাবে, স্ট্রিং তত্ত্ব বিশুদ্ধ গণিতের নতুন ধারণার উৎস হিসেবে কাজ করে।

সঠিক অনুচ্ছেদ শিরোনাম কোনটি?
titleA. গণিত থেকে সংযোগ
titleB. স্ট্রিং তত্ত্বের মধ্যে ভেরিয়েশন
titleC. AdS/CFT সাদৃশ্য
titleD. সাধারণ আলোচনা
উত্তর: titleA
বুকের দুধের সমস্ত বৈশিষ্ট্য বোঝা যায় না, তবে এর পুষ্টির সামগ্রী তুলনামূলকভাবে সামঞ্জস্যপূর্ণ। মাতার রক্ত প্রবাহ এবং শারীরিক সঞ্চয়ের পুষ্টি থেকে স্তন্য দুগ্ধ তৈরি হয়। এটিতে একটি শিশুর বৃদ্ধির এবং বিকাশের জন্য প্রয়োজনীয় চর্বি, চিনি, জল এবং প্রোটিন এর সর্বোত্তম ভারসাম্য রয়েছে। স্তন্যদান জৈব রাসায়নিক প্রতিক্রিয়াগুলিকে উদ্দীপিত করে তোলে যাতে এনজাইম, হরমোন, বৃদ্ধির উপাদানগুলি এবং প্রতিরোধমূলক উপাদানগুলি শিশুকে সংক্রামক রোগের বিরুদ্ধে কার্যকরভাবে রক্ষার জন্য সাহায্য করে। স্তন্যদুগ্ধে দীর্ঘশৃঙ্খল পলিআনস্যাচুরেটেড ফ্যাটি অ্যাসিডও রয়েছে যা রেটিনার এবং স্নায়ুর স্বাভাবিক বিকাশে সহায়তা করে। 
সঠিক অনুচ্ছেদ শিরোনাম কোনটি?
titleA. উপকারিতা
titleB. স্তন দুগ্ধ
titleC. সময়কাল এবং স্বতন্ত্রতা
titleD. দুগ্ধক্ষরণ
উত্তর: titleB
ভারত সরকার হিন্দির ব্যবহার বাড়ানোর জন্য বিভিন্ন প্রচেষ্টা করা হচ্ছে। দক্ষিণ ভারতে হিন্দির ব্যবহার বাড়ানোর জন্য “দক্ষিণ ভারত হিন্দি প্রচার সভা” (প্রধান কার্যালয়ঃ চেন্নাই) নামে একটি সঙ্ঘ তৈরি করা হয়েছে। এছাড়াও বেঙ্গালুরু, তিরুবন্তপুরম, মুম্বাই, কলকাতা, গুয়াহাটি, ভূপাল, দিল্লি এবং গাজিয়াবাদে হিন্দির ব্যবহার বাড়ানোর জন্য আঞ্চলিক কার্যালয় খলা হয়েছে, যাতে কেন্দ্র সরকারের কার্যালয়গুলিতে হিন্দির ব্যবহার বৃদ্ধি হয়।
হিন্দি ব্যবহার বাড়ানোর বাৎসরিক লক্ষ্যমাত্রাও স্থির করা হয়েছে। সরকারি ভাষা নিয়ে “কেন্দ্রীয় হিন্দি কমিটি” গঠন করা হয়েছে ১৯৬৭ সালে। এবং সংসদীয় কমিটি গঠন করা হয়েছে ১৯৭৬ সালে। এর কাজ পর্যায়ক্রমিক ভাবে রাষ্ট্রপতির কাছে কতটা অগ্রগতি হয়েছে তাই নিয়ে তথ্য পেশ করা। 
প্রতিটি শহরে অন্তত ১০টি কেন্দ্র সরকারের দপ্তর এবং একটি হিন্দি প্রচার কমিটি স্থাপন করা হয়েছে। কোন কেন্দ্রসরকারের কর্মচারী সম্পূর্ণ হিন্দিতে তার কাজ করলে আর্থিক পুরস্কারও ঘোষণা করা হয়েছে। প্রতিটি কেন্দ্র সরকারের কার্যালয়ে হিন্দি সেল গঠন করা হয়েছে।

সঠিক অনুচ্ছেদ শিরোনাম কোনটি?
titleA. বাস্তবায়ন
titleB. যুক্তরাষ্ট্রের সরকারি ভাষা
titleC. বিচার সংক্রান্ত কাজ
titleD. প্রশাসনিক কাজ
উত্তর: titleA
নিপার ১৮৬৮ সালের ২১শে সেপ্টেম্বর [পুরনো রীতিতে ৯ই সেপ্টেম্ব] ভিয়াৎকা প্রদেশের গ্লাজভে জন্মগ্রহণ করেন। তার পিতা লেওনহার্ট আউগুস্ট নিপার ছিলেন অস্ট্রীয় এবং মাতা আন্না ইভানভ্‌না ফন সালৎজা ছিলেন বাল্টিক জার্মান বংশোদ্ভূত। তার পিতামাতা দুজনেই জার্মান বংশোদ্ভূত হলেও তার পিতা রাশিয়াকে তার পারিবারিক ঐতিহ্য হিসেবে দাবী করেন। তার দুই ভাই ছিল, তারা হলেন কনস্তান্তিন ও ভ্লাদিমির। তিনি বালিকা বিদ্যালয়ে পড়াশোনা করেন এবং ফরাসি, জার্মান ও ইংরেজি ভাষায় সাবলীলভাবে কথা বলতে পারতেন। পাশাপাশি তিনি সঙ্গীত ও গানের তালিম নিতেন।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. বিবাহ
titleC. কর্মজীবন
titleD. মৃত্যু
উত্তর: titleA
সিঙ্গাপুরে মালয়েশিয়ার সাথে দুটি স্থলজ সংযোগ রয়েছে। মালয়েশিয়ার জোহরের জোহর বাহরুকে সিঙ্গাপুরের উডল্যান্ডসের সাথে সংযুক্ত করার জন্য ১৯২০ সালে নির্মিত জোহর-সিঙ্গাপুর জাঙ্গালটি একটি রাস্তা এবং একটি রেলপথ বহন করে। তুয়াস দ্বিতীয় লিঙ্ক, দূর পশ্চিমের একটি সেতু যা ১৯৯৬ সালে সম্পূর্ণ হয়েছিল এবং সিঙ্গাপুরের তুয়াসকে জোহরের তানজং কুপংয়ের সাথে সংযুক্ত করে।

সঠিক অনুচ্ছেদ শিরোনাম কোনটি?
titleA. পাবলিক বাস পরিবহন
titleB. পর্যটকদের জন্য গণপরিবহন
titleC. গণপরিবহন আইন
titleD. জাঙ্গাল এবং সংযোগ সেতু
উত্তর: titleD
পাইথন একটি মুক্ত সোর্স প্রোগ্রামিং ভাষা। এর গবেষণা, উন্নয়ন, রক্ষনাবেক্ষনের প্রয়োজনে প্রচুর ব্যয় হয়ে থাকে। পাইথন সফটওয়্যার ফাউন্ডেশন উক্ত ব্যয় নির্বাহের প্রয়োজনে শুভাকাংখী যে কারো কাছ থেকে সাহায্য সংগ্রহ করে থাকে। পিএসএফের সাহায্যকারীদের মধ্যে অনেক আন্তর্জাতিক খ্যাতিসম্পন্ন প্রতিষ্ঠান রয়েছে। যেমন,


সঠিক অনুচ্ছেদ শিরোনাম কোনটি?
titleA. সদস্য
titleB. সাহায্য ও শুভানুধ্যায়ী
titleC. সম্মাননা
titleD. উদ্যেশ্য
উত্তর: titleB
আনুমানিক ১৭২২ সালে বেলডাঙায় বাবার মামার বাড়িতে রূপচাঁদ অধিকারীর জন্ম। তার বাবা ছিলেন প্রাণকৃষ্ণ চট্টোপাধ্যায়। তাদের প্রকৃত আদি বাড়ি কান্দি মহকুমার সালার থানার তালিবপুরে ছিল। তার বাবাকে নিঃসন্তান মামা বেলডাঙায় নিজের বাড়িতে এনে রেখেছিলেন। প্রাণকৃষ্ণ চট্টোপাধ্যায় দেবসেবা ও শিষ্যদের দীক্ষাদানের কারণে ‘"অধিকারী"’ উপাধি পান। জন্ম থেকেই রূপচাঁদ অধিকারীর সঙ্গীতের প্রতি বিশেষ অনুরাগ ছিল । পরে গৃহত্যাগ করে মুর্শিদাবাদের সালারের অনতিদূরে শিমুলিয়া গ্রামে এক সন্ন্যাসীর কাছে প্রচলিত সঙ্গীত শিক্ষা গ্রহণ করেন। সন্ন্যাসী তাঁর সঙ্গীত অনুরাগে মুগ্ধ হয়ে একটি বাদ্যযন্ত্র ডুবকি উপহার দেন। তিনি ঢপ কীর্তনে অন্যান্য বাদ্যযন্ত্রের সঙ্গে ওই ডুবকিও ব্যবহার করতেন।

সঠিক অনুচ্ছেদ শিরোনাম কোনটি?
titleA. ঢপকীর্তনের সূচনা
titleB. জন্ম ও প্রথম জীবন
titleC. তথ্যসূত্র
titleD. বেলডাঙার বাড়ি
উত্তর: titleB
বিমানবন্দর থেকে শহরের কেন্দ্রস্থলে যাবার জন্য বিভিন্ন বেসরকারী এবং সরকারী (বাতানুকুল ভলভো সহ) বাস পরিষেবা আছে। সরকারী বাস পরিষেবা প্রদানকারী সংস্থাগুলি হল কলকাতা রাষ্ট্রীয় পরিবহন সংস্থা, দক্ষিণবঙ্গ রাষ্ট্রীয় পরিবহন সংস্থা, পশ্চিমবঙ্গ ভূতল পরিবহন নিগম এবং ক্যালকাটা ট্রামওয়েজ কোম্পানি। অনেক বেসরকারী বাস (এল২৩৮,৪৬,২৩৭,মধ্যমগ্রাম -হাওড়া, বারাসাত -গড়িয়া) আছে।

সঠিক অনুচ্ছেদ শিরোনাম কোনটি?
titleA. ট্রেন পরিষেবা
titleB. সম্প্রসারণ
titleC. ইতিহাস
titleD. বাস পরিষেবা
উত্তর: titleD
ভিয়া উত্তর স্পেনের অঞ্চল তুইল্লা, ল্যাঙ্গিরিও, আস্তুরিয়াস এর একটি ছোট গ্রামে জন্মগ্রহণ করেন। তার পিতার নাম জোসে ম্যানুয়েল ভিয়া, যিনি একজন খনিজীবী। ডেভিড ভিয়ার বাবার স্বপ্ন ছিল ছেলে বড় ফুটবলার হবে। মূলত বাবার অনুপ্রেরণাতেই ভিয়ার ফুটবল জগতে আসা। ২০০০ সালে "স্পোর্টিং ডি গিজন" ক্লাবের হয়ে স্প্যানিশ সেকেন্ড ডিভিশনে তিনি পেশাদার ফুটবল শুরু করেন। এরপর লা লীগায় "জারগোজা" ক্লাবের হয়ে অভিষেক ঘটে ভিয়ার। সেখানে ৭৩ খেলায় ৩১ গোল করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. কর্মজীবনের পরিসংখ্যান
titleC. বাল্যকাল ও প্রাথমিক ক্যারিয়ার
titleD. আন্তর্জাতিক পরিসংখ্যান
উত্তর: titleC
১৬০০ সালে ইংরেজ বিজ্ঞানী উইলিয়াম গিলবার্ট যখন তার ডি ম্যাগনেট প্রকাশ করেছিলেন তখন তিনি উপসংহারে এসেছিলেন যে, পৃথিবী চৌম্বকীয়। তিনি অনুমান করেছিলেন, এই চৌম্বকত্বের উৎস হলো আয়োডোস্টোনের মতোই স্থায়ী চুম্বক। ১৯১৯ সালে জোসেফ লারমোর প্রস্তাব দিয়েছিলেন, কোনও ডায়নামো এই চোম্বকক্ষেত্রটি তৈরি করছে। যাইহোক, তিনি তার প্রস্তাবনাকে আরো উন্নত করার পরেও তৎকালীন কিছু বিশিষ্ট বিজ্ঞানী বিকল্প ব্যাখ্যা নিয়েই কাজ করছিলেন। আইনস্টাইন বিশ্বাস করতেন যে, ইলেক্ট্রন এবং প্রোটনের আধানের মধ্যে হয়তো অসাম্য থাকতে পারে যার ফলে পৃথিবীর চৌম্বকীয় ক্ষেত্রটি পুরো পৃথিবী দ্বারাই উৎপন্ন হয়। নোবেল পুরস্কার বিজয়ী প্যাট্রিক ব্ল্যাকেট কৌণিক ভরবেগ এবং চৌম্বকীয় ভরবেগের মধ্যে মৌলিক সম্পর্কের সন্ধানে একাধিক পরীক্ষা-নিরীক্ষা করেছিলেন, কিন্তু তিনি কিছুই খুঁজে পাননি।

ওয়াল্টার এম এলসাসার, বর্তমানে গৃহীত ডায়নামো তত্ত্বের একজন "পিতা" হিসাবে বিবেচিত হয়েছিলেন, পৃথিবীর চৌম্বকত্বের গ্রহণযোগ্য ব্যাখ্যা করার জন্য। তিনি প্রস্তাব করেছিলেন, এই চৌম্বকক্ষেত্রটি পৃথিবীর তরল বহিরাংশে তড়িৎপ্রবাহের ফলে তৈরি হয়েছে। তিনি পাথরের খনিজগুলির চৌম্বকীয় বিশ্লেষণ করে পৃথিবীর চৌম্বকক্ষেত্রের ইতিহাস প্রকাশ করেছিলেন।

ওহমিক ক্ষয়ের (যা ২০,০০০ বছরের মধ্যে দ্বিমেরুক্ষেত্রের জন্য ঘটে) বিরুদ্ধে চৌম্বকীয় ক্ষেত্রটি বজায় রাখতে, পৃথিবীর বাহ্যিক কোরটি অবশ্যই পরিচলনরত হতে হবে। এই পরিচিলনটি তাপীয় পরিচলন এবং ভূপৃষ্ঠের পদার্থের পরিচলন দোনোভাবেই হয়ে থাকে। আবরনটি কোর থেকে তাপ নিষ্কাশনের হার নিয়ন্ত্রণ করে। এই তাপের উৎসগুলো হলো, পৃথিবীর কোরের সংকোচনের ফলে যে মহাকর্ষীয় শক্তির নিঃস্বরন হয়, ক্রমবর্ধমান পৃথিবীর অভ্যান্তরীন কোরে আলোক নিঃস্বরনকারী উপাদানগুলি (যেমন সালফার, অক্সিজেন বা সিলিকন) কে প্রত্যাখ্যান করতে যে মহাকর্ষীয় শক্তির নিঃস্বরন হয়, অভ্যন্তরীণ কোরের স্ফটিকগুলোর সুপ্ত তাপ, এবং পটাশিয়াম, ইউরেনিয়াম এবং থোরিয়ামের তেজস্ক্রিয়তা।

একবিংশ শতাব্দীর প্রথম দিকে, পৃথিবীর চৌম্বকক্ষেত্রের গাণিতিক মডেল সফলভাবে দেখানো যায়নি, যদিও হয়তো তা ছিল বলে মনে করা হয়। প্রাথমিক মডেলগুলি গ্রহের তরল বাহ্যিক কোরের মধ্যে পরিচলন দ্বারা চৌম্বকক্ষেত্র তৈরির উপর দৃষ্টিপাত করেছিলো। পৃথিবীর মতো শক্তিশালী চৌম্বক ক্ষেত্রের মতো গ্রহগুলোর চৌম্বকক্ষেত্রের উৎস ব্যাখ্যা করা সম্ভব ছিলো যখন মডেলটিতে অভিন্ন কোর-পৃষ্ঠের তাপমাত্রা এবং কোরের তরলের ব্যতিক্রমী রকম উচ্চ সান্দ্রতা থাকে। হিসেবগুলো খুবই বাস্তব সম্মত ফলাফল দিচ্ছিলো, এমনকি যে গ্রহগুলো পৃথিবীর সাথে কম মিলে এমন চৌম্বকক্ষেত্রের ব্যাপারেও গণনাগুলো এমন ফলাফল দিচ্ছিলো, যাতে করে হিসেবের কোথায় ভুল তা উপলব্ধি করে তা সংশোধন করে নেয়া যায়। কোর-পৃষ্ঠের তাপমাত্রায় কয়েক মিলি কেলভিনের সামান্য কিছু পরিবর্তনও পরিচলন প্রবাহ অনেক বাড়িয়ে দেয় যা চৌম্বকক্ষেত্রের আরো বাস্তব ব্যাখ্যা দিতে পারে। 

সঠিক অনুচ্ছেদ শিরোনাম কোনটি?
titleA. তাপীয় স্রোতের ডায়নামো সমর্থন
titleB. তত্ত্বের ইতিহাস
titleC. অরৈখিক ডায়নামো তত্ত্ব
titleD. পর্যবেক্ষণ
উত্তর: titleB
১৯২০ সালের শেষের দিকে ভাওয়াল অঞ্চলের ক্যাথলিক খ্রীষ্টান মিশনারীরা বন-জঙ্গল সাফ করে মনুষ্য বসতি স্থাপন করে। প্রচুর পরিমান বন-জঙ্গল থাকার কারণে এর নাম বনপাড়া রাখা হয়। প্রথম দিকে শুধু খ্রীষ্টধর্মাবলম্বীরা এই এলাকায় বাস শুরু করলেও আস্তে আস্তে অন্য ধর্মাবলম্বীরাও এখানে আসতে থাকে। বর্তমানে এখানে সকল ধর্মাবলম্বীদেরই দেখা পাওয়া যায়। 
২০০০ সালের ৩১শে ডিসেম্বর বনপাড়াকে পৌরসভা পরিনত করা হয়।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ধর্মীয় প্রতিষ্ঠান সমূহ
titleC. ইতিহাস
titleD. প্রশাসনিক অবকাঠামো
উত্তর: titleC
প্রাচীন জনপদ ভূষণা থানা ১৮১২ সালে সৈয়দপুরে স্থানান্তরিত এবং ১৮১৪ সালে বোয়ালমারী পূর্ণাঙ্গ থানা হিসাবে আত্মপ্রকাশ করে। সেই সময় ১৯টি ইউনিয়ন নিয়ে বোয়ালমারী থানা গঠিত হলেও পরবর্তীকালে বানা ও পাচুড়িয়া ইউনিয়ন আলফাডাঙ্গা থানায় অন্তর্ভুক্ত হয় এবং ১৯৮৩ সালে মধুখালী থানা গঠিত হয় বোয়ালমারী থেকে ৬টি ইউনিয়ন এবং বালিয়াকান্দি থানা থেকে ৩টি ইউনিয়নের সমন্বয়ে।

বোয়ালমারী উপজেলায় ১৯৮৩ সালে উন্নীত হওয়ার পরে এস আরও নং ১০১-আইন/২০০০ যেহেতু সরকার মন্ত্রনালয়ের প্রজ্ঞাপন নং এস আরও ১৭৫-আইন/৯৯ তাং ২৮ জুন ১৯৯৯ সালে বোয়ালমারী পৌর এলাকা ঘোষিত হয়। ১৩.৫৬ বর্গ কিলোমিটার আয়তনের এ পৌরসভায় ৯ টি ওয়ার্ড রয়েছে। বোয়ালমারী পৌরসভাটি ‘‘গ’’ থেকে ‘‘খ’’ শ্রেণীতে ২৭/১২/০৯ তারিখে পৌর-২/ঢাবি-গ-৩৮/৯৮-১৫৮৪নং স্মারকে উন্নীত হয়েছে। ০৯ টি মৌজায় ১৫ টি মহল্লা নিয়ে ০৯টি ওয়ার্ড বিশিষ্ট বোয়ালমারী পৌরসভা জনগণের সেবা করে চলছে। বোয়ালমারী পৌরসভার জনসংখ্যা- ২৭৭৪৩ জন। ২০০৯ সালের গণনা অনুযায়ী ভোটার সংখ্যা- ১৬৫০৮ জন। তন্মধ্যে পুরুষ- ৮২০৫ জন এবং মহিলা- ৮৩০৩ জন।

পৌরসভায় ২টি হাটবাজার রয়েছে। শিক্ষা প্রতিষ্ঠানগুলি হচ্ছ, বোয়ালমারী সরকারী ডিগ্রী কলেজ, কাজী সিরাজুল ইসলাম মহিলা কলেজ, বোয়ালমারী সরকারী বালিকা উচ্চ বিদ্যালয়, বোয়ালমারী জর্জ একাডেমী, বোয়ালমারী ছোলনা সালামিয়া ফাজিল মাদরাসা, আল হাসান মহিলা দাখিল মাদরাসা। প্রাথমিক বিদ্যালয় গুলি হচ্ছে, বোয়ালমারী সরকারী প্রাথমিক বিদ্যালয়, ছোলনা সরকারী প্রাথমিক বিদ্যালয়, পশ্চিম সোতাশী প্রাথমিক বিদ্যালয়, চতুল সরকারি প্রাথমিক বিদ্যালয় ও মধ্যেরগাতী রেজিঃ প্রাথমিক বিদ্যালয়। কেজি স্কুল- বোয়ালমারী আইডিয়াল মাদরাসা উপজেলা প্রি ক্যাডেট স্কুল, নিউ মডেল প্রি ক্যাডেট স্কুল, জিকে কিন্ডার গার্টেন, পাঞ্জেরী একাডেমী, গুনবহা কিন্ডার গার্টেন, ম্যাক্সিম কিন্ডার গার্টেন ও গ্রীন কিশলয়। এছাড়া কওমী মাদ্রাসা , ৩টি ও এতিমখানা ৩টি রয়েছে। শিক্ষার হার ৭৪.৭৬%। পৌর এলাকায় হোল্ডিং সংখ্যা মোট- ৪৬৯৫ টি, সরকারী ১৯টি, বেসরকারী ৮টি এবং ব্যক্তি মালিকানাধীন ৪৯৬৮টি। পাকা রাস্তা ৪৪.০০ কিলোমিটার এবং কাচা রাস্তা ২৭.০০ কিলোমিটার। অন্যান্য তথ্য প্রকাশিত পত্রিকা ৪টি, সিনেমা হল ১টি, হাসপাতাল ১টি(৫০শয্যা), ক্লিনিক ৪টি(প্রাইভেট), কবর স্থান ৩টি, শ্মশান ২টি, ফায়ার সার্ভিস স্টেশন ১টি, মসজিদ ৫২টি, মন্দির ৮টি, খেলার মাঠ ৮টি, বাস টার্মিনাল ১টি, ব্যাংক ৬টি, রেল স্টেশন ১টি, শহীদ মিনার ২টি, গনকবর ১টি, ডাক বাংলা ১টি ও বারাশিয়া ও চন্দনা নদীর ঘাট ২টি।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. বিবিধ
titleD. প্রশাসনিক এলাকা
উত্তর: titleB
মহারাজ যুধিষ্টির শ্রীকৃষ্ণকে বললেন- হে কৃষ্ণ ! জ্যৈষ্ঠ মাসের কৃষ্ণপক্ষীয়া একাদশীর নাম কি এবং তার মাহাত্ম্যই বা কি, আমি শোনার ইচ্ছা পোষন করছি। আপনি অনুগ্রহ করে তা বর্ণনা করুন ।
শ্রীকৃষ্ণ বললেন- হে মহারাজ ! মানুষের মঙ্গলের জন্য আপনি খুব ভাল প্রশ্ন করেছেন । বহু পুণ্য প্রদানকারী ব্যক্তি জগতে প্রসিদ্ধ লাভ করে । ব্রক্ষহত্যা, গোহত্যা, ভ্রূণহত্যা, পরনিন্দা, পরস্ত্রীগমন, মিথ্যাভাষণ প্রভৃতি গুরুতর পাপ এই ব্রত পালনে নষ্ট হয়ে যায় ।
যারা মিথ্যাসাক্ষ্যদান করে, ওজন বিষয়ে ছলনা করে, শাস্রের মিথ্যা ব্যাখ্যা প্রদান করে, জ্যোতিষ্কের মিথ্যা গগণা ও মিথ্যা চিকিৎসায় রত থাকে, তারা সকলেই নরক যাতনা ভোগ করে । এ সমস্ত ব্যক্তিরাও যদি এই ব্রত পালন করে, তবে তারা সমস্ত পাপ থেকে মুক্ত হয় । ক্ষত্রিয় যদি স্বধর্ম ত্যাগ করে যুদ্ধকক্ষেত্র থেকে পালিয়ে যায়, তবে সে ঘোরতর নরকগামী হয় । কিন্তু সেও এই ব্রত পালনে মুক্ত হয়ে স্বর্গগতি লাভ করে । মকর রাশিতে সূর্য অবস্থানকালে মাঘ মাসে প্রয়াগ স্নানে যে ফল লাভ হয় ; শিবরাত্রিতে কাশীধামে উপবাস করলে যে পুণ্য হয় ; গয়াধামে বিষ্ণুপাদপদ্মে পিণ্ডদানে যে ফল পাওয়া যায় ; সিংহ রাশিতে বৃহস্পতির অবস্থানে গৌতমী নদীতে স্নানে, কুম্ভে কেদারনাথ দর্শনে, বদরিকাশ্রম যাত্রায় ও বদ্রীনারায়ণ সেবায়; সূর্যগ্রহণে কুরুক্ষেত্রে স্নানে, হাতি-ঘোড়া, স্বর্ণ দানে এবং দক্ষিণাসহ যজ্ঞ সম্পাদনে যে ফল লাভ হয়ে থাকে, এই অপরা ব্রত পাপরূপ বৃক্ষের কুঠার স্বরূপ, পাপরূপ কাষ্ঠের দাবাগ্নির মতো, পাপরূপ অন্ধকারের সূর্য্যসদৃশ এবং পাপহস্তির সিংহস্বরূপ । এই ব্রত পালন করে যে ব্যক্তি জীবন ধারণ করে জলে বুদবুদের মতো তঁদের জন্ম-মৃত্যুই কেবল সার হয় । অপরা একাদশীতে উপবাস করে বিষ্ণূপূজা করলে সর্বপাপ মুক্ত হয়ে বিষ্ণুলোকে গতি হয় । এই ব্রতকথা পাঠ ও শ্রবণ করলে সহস্র গোদানের ফল লাভ হয় । ব্রক্ষাণ্ডপুরাণে এই ব্রত মাহাত্ম্য বর্ণনা করা হয়েছে ।
ইতি অপরা একাদশী ব্রত কথা সমাপ্ত ।

সঠিক অনুচ্ছেদ শিরোনাম কোনটি?
titleA. একাদশী পালনের নিয়মাবলী
titleB. পদ্মিনী একাদশী
titleC. অপরা একাদশী
titleD. যোগিনী একাদশী
উত্তর: titleC
দেশ স্বাধীনের পর ১৯৭৫ সালে তাকে এয়ার ভাইস মার্শাল পদে উন্নীত করে বাংলাদেশ বিমান বাহিনীর প্রধান পদে নিযুক্ত করা হয়। ১৫ আগস্ট ১৯৭৫ সালে শেখ মুজিবকে হত্যার পর শরীফুল হক (ডালিম) এর সহযোগিতায় বীর প্রতীক এম হামিদুল্লাহ খানের পরামর্শে তাকে পশ্চিম জার্মানি থেকে দেশে আনা হয়। এ.কে খন্দকারকে সরিয়ে তাকে বিমান বাহিনী প্রধান করা হয়। 

সঠিক অনুচ্ছেদ শিরোনাম কোনটি?
titleA. বাংলাদেশ বিমানবাহিনী
titleB. পাকিস্তান বিমানবাহিনী বাহিনি
titleC. বগুড়া সেনানিবাসের অভ্যুত্থান
titleD. মৃত্যু
উত্তর: titleA
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৬ নং হরিশ্চন্দ্রপুর বিধানসভা কেন্দ্রটি হরিশ্চন্দ্রপুর-২ সমষ্টি উন্নয়ন ব্লক এবং ভিনগোল, হরিশ্চন্দ্রপুর, মহেন্দ্রপুর গ্রাম পঞ্চায়েত গুলি হরিশ্চন্দ্রপুর-১ সমষ্টি উন্নয়ন ব্লক এর অন্তর্গত।

হরিশ্চন্দ্রপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. এলাকা
titleC. নির্বাচনী ফলাফল
titleD. ১৯৫১-১৯৭২
উত্তর: titleB
বৈদিক দেবতাদের মর্যাদা হ্রাস পেলেও তারা অবলুপ্ত হয়ে যাননি। বরং স্থানীয় দেবতাদের বৈদিক-ব্রাহ্মণ্য দেবমণ্ডলীর অন্তর্ভুক্ত করা হয়েছিল। যার ফলে হিন্দু দেবমণ্ডলীর রূপ পরিবর্তিত হয়। যে সব দেবতাদের প্রাধান্য বৃদ্ধি পায় যাঁরা বেদে উল্লিখিত হননি বা যাঁদের বেদে বিশেষ গুরুত্ব দেওয়া হয়নি। এঁদের মধ্যে শিব ও বিষ্ণু প্রধান। এই দুই দেবতাকে কেন্দ্র করে পরবর্তীকালে হিন্দুধর্মে শৈব ও বৈষ্ণব সম্প্রদায়ের উদ্ভব হয়।
সঠিক অনুচ্ছেদ শিরোনাম কোনটি?
titleA. ধর্মগ্রন্থের ইতিহাস
titleB. উত্তর-বৈদিক হিন্দুধর্ম
titleC. বেদান্ত
titleD. ভক্তি
উত্তর: titleD
আলা ঘাওয়াস ২০০৭ সালে বস্টনে থাকার সময় একজন ফুলব্রাইট স্কোলার হিসাবে তার রেকর্ড এবং তার আত্মপ্রকাশ ইপি, "হামস" প্রকাশ করেন। বাহরাইনের মিডিয়া তার প্রত্যাবর্তনে এই অ্যালবামটির প্রকাশ ইতিবাচকভাবে গ্রহণ করে নিয়েছিল। অতঃপর আলা ঘাওয়াস ২০০৮ সালে "সমালোচনামূলকভাবে প্রশংসিত" ইপি, "উইস্পার্স" এবং এর পরবর্তীকালে এই অ্যালবামকে অনুসরণ করে ২০০৯ সালে "স্ক্রিমস" প্রকাশ করেন।

সঠিক অনুচ্ছেদ শিরোনাম কোনটি?
titleA. অলস্টনে জীবন
titleB. প্রত্যাবর্তন: ট্রাইস্ট
titleC. প্রারম্ভিক জীবন
titleD. মুহাররাকে জীবন
উত্তর: titleC
একই সময় ব্রিটিশ ইস্ট ইন্ডিয়া কোম্পানি বাংলাতে নিজের অবস্থান আরো শক্ত করতে থাকে৷ অতঃপর ১১৬৪ বঙ্গাব্দে(১৭৫৭ খ্রীষ্টাব্দে) ব্রিটিশ বাহিনী বাংলার শেষ স্বাধীন নবাব সিরাজ-উদ-দৌল্লাকে পলাশির(বর্তমান নদীয়া জেলাতে অবস্থিত) যুদ্ধে পরাস্ত করেন ও বাংলার স্বাধীনতা-সূর্য অস্তমিত হয়৷ যুদ্ধশেষে লর্ড ক্লাইভকে বাংলার প্রথম জায়গিরদার নিযুক্ত করা হয় ও তার মৃৃত্যুর পরে কোম্পানি সরাসরি এই শাসনভার নেয়৷ এরপর থেকে ব্যবসার আড়ালে ব্রিটিশ সাম্রাজ্য স্থাপনের সূত্রপাত ঘটে৷

১২০০ বঙ্গাব্দে(১৭৯৩ খ্রীষ্টাব্দে) লর্ড কর্নওয়ালিসের সময়ে সমগ্র সুন্দরবন অঞ্চল ২৪ টি পরগণা অঞ্চলের অন্তর্ভুক্ত ছিলো৷ ১২০৯ বঙ্গাব্দে(১৮০২ খ্রিষ্টাব্দে) নদীয়ার আরো কিছু পরগণাকে ২৪ টি পরগণার অন্তর্ভুক্ত করা হয় এবং ১২২১ বঙ্গাব্দে(১৮১৪ খ্রিষ্টাব্দে) প্রশাসনিক সুবিধার্থে এই নবগঠিত জেলার জন্য আলাদা একজন কালেক্টর নিয়োগ করা হয়৷ পরে ১২২৪ বঙ্গাব্দে(১৮১৭ খ্রীষ্টাব্দে) পলতা ও বরানগর এবং নদীয়ার বলন্দা ও আনোয়ারপুর যথাক্রমে ১২২৭(১৮২০) ও ১২৩১ বঙ্গাব্দে(১৮২৪ খ্রিষ্টাব্দে) ২৪ পরগণার অন্তর্ভুক্ত করা হয়৷ আরো পরে খুলনার দক্ষিণাংশের বেশকিছু অঞ্চল ও বাখেরগঞ্জের দক্ষিণ-পশ্চিমে(নৈঋতে) সামান্য অঞ্চলও এই জেলাটির সঙ্গে যুক্ত করা হয়৷ ১২৩১ বঙ্গাব্দে(১৮২৪ খ্রিষ্টাব্দে) জেলাসদর কলকাতা থেকে বারুইপুরে স্থানান্তরিত করা হয় যা আবার ১২৩৫ বঙ্গাব্দে(১৮২৮ খ্রিষ্টাব্দে) কলকাতারই দক্ষিণে আলিপুরে স্থানান্তরিত করা হয়৷ ১২৪১ বঙ্গাব্দে(১৮৩৪ খ্রিষ্টাব্দে) জেলাটিকে বারাসাত ও আলিপুর এই দুটি নতুনজেলাতে বিভক্ত করি হয়৷ পরে আবার নবনির্মিত জেলাদুটিকে একত্রিত করা হয়৷ পরে অবিভক্ত ২৪ টি পরগণা জেলা বিভিন্ন ব্রিটিশ বিরোধী কাজে লিপ্ত হয়৷

১৩১২ বঙ্গাব্দে(১৯০৫ খ্রিষ্টাব্দে) বঙ্গভঙ্গের সময়ে জেলা গঠন পুণর্বিশ্লেষ্য বিষয় হয়ে ওঠে৷ জেলাটির সুন্দরবন সংলগ্ন বেশ কিছু অঞ্চল পার্শ্ববর্তী খুলনা ও বাখেরগঞ্জ অঞ্চলের সঙ্গে যুক্ত করে দেওয়া হয় যা বর্তমানেও বাংলাদেশ মুল ভূখণ্ডের উক্ত অঞ্চলদুটিতে রয়েছে৷

সঠিক অনুচ্ছেদ শিরোনাম কোনটি?
titleA. ব্রিটিশ শাসনকাল
titleB. স্বাধীনতা পরবর্তী
titleC. পর্যটন ও দর্শনীয় স্থান
titleD. বিভাগ
উত্তর: titleA
বিজয়নগর উপজেলার উত্তর-পূর্বাংশে হরষপুর ইউনিয়নের অবস্থান। এ ইউনিয়নের দক্ষিণে পাহাড়পুর ইউনিয়ন; পশ্চিমে ইছাপুরা ইউনিয়ন, চান্দুরা ইউনিয়ন ও বুধন্তি ইউনিয়ন; উত্তরে বুধন্তি ইউনিয়ন ও হবিগঞ্জ জেলার মাধবপুর উপজেলার আদাঐর ইউনিয়ন এবং পূর্বে হবিগঞ্জ জেলার মাধবপুর উপজেলার বহরা ইউনিয়ন, চৌমুহনী ইউনিয়ন ও ধর্মঘর ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. শিক্ষা ব্যবস্থা
titleC. অবস্থান ও সীমানা
titleD. আয়তন
উত্তর: titleC